
30 DR 31.3.2011 

 
Bolehkah Yang Berhormat terangkan kepada kita dengan Program APEX Ini, 

setiap tahun apakah peruntukan tambahan yang diperlukan untuk menjalankan Program 
APEX? Setakat ini bolehkah kita terangkan kepada Dewan yang mulia ini apakah kelebihan 
yang diperolehi oleh USM daripada Program APEX ini dari semua aspek?   

Daripada kualiti profesor, kualiti penyelidikan dan kualiti graduan-graduan daripada 
USM. Bilakah ada satu unjuran untuk meningkatkan ranking USM ini misalnya dalam 
tempoh lima tahun kita akan mencapai satu tahap di lingkungan 100 universiti yang terbaik 
di dunia. Mungkin. Kalau Universiti Singapura boleh jadi ranking di antara 100 atau 50, 
mengapa kita tidak boleh? Tambahan pula universiti mereka bukan Program APEX. Kita 
Program APEX dan APEX itu mencapai kemuncak. Saya berharap Yang Berhormat Kluang 
dapat menjawab dengan tepat dan bukan seperti Yang Berhormat Muar semalam.   

Dia kata saya dribble tetapi tidak pun gol. Dia dribble pun tidak ada. Saya 
cadangkan satu inisiatif. Kita ada lapan universiti untuk transformasi. Tambah satu, 
sembilan. Dia tidak mahu, tidak sebutkan langsung. Saya ingat Yang Berhormat Mersing 
boleh ajarnya. Dribble pun tidak. Yang Berhormat Kluang ya. Belum sampai lagi Tuan 
Pengerusi ya.   

Mengenai USM ini, memang ada sesetengah graduan itu dia mencapai tahap yang 
tinggi juga, saya akui. Sesetengah penyelidikan itu ada kualiti tetapi pada keseluruhannya 
saya nampak kita perlu untuk meningkatkan lagi tahap universitinya dan juga tahap untuk 
mencungkil bakat di USM. Belum cukup lagi.   

■1150 

 Saya pun tidak tahulah apakah kriteria yang digunakan bagi USM untuk melantik 
profesor untuk memberikan biasiswa kepada graduan-graduan untuk penyelidikan untuk 
PhD. Di sini bolehkah Yang Berhormat terangkan kepada kita setiap tahun berapa PhD 
yang dikeluarkan daripada USM kerana ini satu ukuran sahajalah Tuan Pengerusi. Ini 
kerana bukan semestinya kalau dia dapat PhD itu dia lebih baik, mungkin itu menunjukkan 
dia mempunyai satu disiplin untuk memahami fakta, data dan statistik untuk mendapat PhD 
dan mungkin juga menjadi profesor.  

Akan tetapi ini bukan semestinya kita mempunyai satu kemampuan untuk 
memimpin. Kalau dia hendak memimpin dia mesti mempunyai fakta-fakta yang lain, faktor 
seperti keberanian, keazaman, komitmen dan sebagainya. Sebab itulah saya berharap 
Yang Berhormat dapat menjawab soalan-soalan yang saya bangkitkan tadi dan tidak 
sampai 10 minit Tuan Pengerusi. 

Tuan Pengerusi: Yang Berhormat Beruas. Yang Berhormat Kinabatangan 
selepas Beruas. 

 

11.52 pg. 

Dato’ Ngeh Koo Ham [Beruas]: Terima kasih Tuan Pengerusi. Saya hanya 
hendak bangkitkan satu isu sahaja iaitu tentang kualiti pendidikan di institusi tinggi di 
Malaysia. Kita tahu pada masa yang lepas dahulu seperti Universiti Malaya, ia dianggap 
antara universiti yang baik di seluruh dunia yang pernah mendapat tangga yang ke-40 di 
seluruh dunia. Akan tetapi baru-baru ini tidak ada universiti di Malaysia yang di dalam 
lingkungan tangga 200 universiti di seluruh dunia. Adakah ini disebabkan kerana kualiti 
penuntut-penuntut yang diambil ke dalam institusi tinggi di Malaysia ini kerana saya 
difahamkan sungguhpun setiap kali kita nampak di surat khabar ribu-ribu penuntut-penuntut 
ataupun setiap tahun dikatakan result peperiksaan meningkat tetapi sebenarnya kualitinya 
tidak meningkat.  

Ini kerana dikatakan grading yang dibuat oleh Kementerian Pelajaran hinggakan 
markah 65 pun boleh dianggap satu distinction ‘A’. Jadi apakah tindakan yang hendak 
kerajaan buat memastikan kalau seseorang itu mendapat ‘A’ itu memang sememangnya 
kualitinya mesti 85 peratus ke atas ataupun 80 peratus. Jangan bohong sendiri dianggap 
kita penuntut ‘A’ tetap sebenarnya kita penuntut ‘B’ atau ‘C’.  



Bolehkah Yang Berhormat terangkan kepada kita dengan Program APEX Ini, setiap tahun apakah peruntukan tambahan yang diperlukan untuk menjalankan Program APEX? Setakat ini bolehkah kita terangkan kepada Dewan yang mulia ini apakah kelebihan yang diperolehi oleh USM daripada Program APEX ini dari semua aspek? Daripada kualiti profesor, kualiti penyelidikan dan kualiti graduan-graduan daripada USM. Bilakah ada satu unjuran untuk meningkatkan ranking USM ini misalnya dalam tempoh lima tahun kita akan mencapai satu tahap di lingkungan 100 universiti yang terbaik di dunia. Mungkin. Kalau Universiti Singapura boleh jadi ranking di antara 100 atau 50, mengapa kita tidak boleh? Tambahan pula universiti mereka bukan Program APEX. Kita Program APEX dan APEX itu mencapai kemuncak. Saya berharap Yang Berhormat Kluang dapat menjawab dengan tepat dan bukan seperti Yang Berhormat Muar semalam. Dia kata saya dribble tetapi tidak pun gol. Dia dribble pun tidak ada. Saya cadangkan satu inisiatif. Kita ada lapan universiti untuk transformasi. Tambah satu, sembilan. Dia tidak mahu, tidak sebutkan langsung. Saya ingat Yang Berhormat Mersing boleh ajarnya. Dribble pun tidak. Yang Berhormat Kluang ya. Belum sampai lagi Tuan Pengerusi ya. Mengenai USM ini, memang ada sesetengah graduan itu dia mencapai tahap yang tinggi juga, saya akui. Sesetengah penyelidikan itu ada kualiti tetapi pada keseluruhannya saya nampak kita perlu untuk meningkatkan lagi tahap universitinya dan juga tahap untuk mencungkil bakat di USM. Belum cukup lagi. #1150 Saya pun tidak tahulah apakah kriteria yang digunakan bagi USM untuk melantik profesor untuk memberikan biasiswa kepada graduan-graduan untuk penyelidikan untuk PhD. Di sini bolehkah Yang Berhormat terangkan kepada kita setiap tahun berapa PhD yang dikeluarkan daripada USM kerana ini satu ukuran sahajalah Tuan Pengerusi. Ini kerana bukan semestinya kalau dia dapat PhD itu dia lebih baik, mungkin itu menunjukkan dia mempunyai satu disiplin untuk memahami fakta, data dan statistik untuk mendapat PhD dan mungkin juga menjadi profesor. Akan tetapi ini bukan semestinya kita mempunyai satu kemampuan untuk memimpin. Kalau dia hendak memimpin dia mesti mempunyai fakta-fakta yang lain, faktor seperti keberanian, keazaman, komitmen dan sebagainya. Sebab itulah saya berharap Yang Berhormat dapat menjawab soalan-soalan yang saya bangkitkan tadi dan tidak sampai 10 minit Tuan Pengerusi. Tuan Pengerusi: Yang Berhormat Beruas. Yang Berhormat Kinabatangan selepas Beruas. 11.52 pg. Dato' Ngeh Koo Ham [Beruas]: Terima kasih Tuan Pengerusi. Saya hanya hendak bangkitkan satu isu sahaja iaitu tentang kualiti pendidikan di institusi tinggi di Malaysia. Kita tahu pada masa yang lepas dahulu seperti Universiti Malaya, ia dianggap antara universiti yang baik di seluruh dunia yang pernah mendapat tangga yang ke-40 di seluruh dunia. Akan tetapi baru-baru ini tidak ada universiti di Malaysia yang di dalam lingkungan tangga 200 universiti di seluruh dunia. Adakah ini disebabkan kerana kualiti penuntut-penuntut yang diambil ke dalam institusi tinggi di Malaysia ini kerana saya difahamkan sungguhpun setiap kali kita nampak di surat khabar ribu-ribu penuntut-penuntut ataupun setiap tahun dikatakan result peperiksaan meningkat tetapi sebenarnya kualitinya tidak meningkat. Ini kerana dikatakan grading yang dibuat oleh Kementerian Pelajaran hinggakan markah 65 pun boleh dianggap satu distinction 'A'. Jadi apakah tindakan yang hendak kerajaan buat memastikan kalau seseorang itu mendapat 'A' itu memang sememangnya kualitinya mesti 85 peratus ke atas ataupun 80 peratus. Jangan bohong sendiri dianggap kita penuntut 'A' tetap sebenarnya kita penuntut 'B' atau 'C'.